MediaWiki:Boardvote intro/he

ברוכים הבאים לבחירות 2008 לחבר הנאמנים של קרן ויקימדיה. בהצבעה זו ייבחר נציג אחד אשר ייצג את הקהילה של משתמשי המיזמים השונים של ויקימדיה. הם יעזרו להחליט על כיוון התפתחותם העתידי של המיזמים השונים, כבודדים וכקבוצה, וייצגו את האינטרסים והדאגות שלכם בחבר הנאמנים. הם יחליטו על הדרכים לבקשת תרומות ועל חלוקת המשאבים הכספיים.

אנא קראו בעיון, בטרם ההצבעה, את פרטי המועמדים ואת תשובותיהם לשאלות. כל אחד מן המועמדים והמועמדות הוא משתמש מוכר, אשר השקיע זמן רב ומאמץ להפוך את המיזמים הללו לסביבה נעימה המחויבת למטרת ההפצה חופשית של הידע האנושי.

אנא דרגו את המועמדים בהתאם לרצונכם באמצעות הכנסת מספר בתיבה שליד כל מועמד (1 פירושו המועמד המועדף עליכם, 2 הוא השני המועדף עליכם, וכן הלאה). באפשרותכם לתת דירוג זהה לשני מועמדים או יותר, ובאפשרותכם לא לדרג מועמדים מסוימים. אנו נניח שאתם מעדיפים כל אחד מהמועמדים שדירגתם על כל אחד מאלה שלא דירגתם, ושאינכם מעדיפים אף אחד מהמועמדים שלא דירגתם על פני השני.

המנצח בהצבעה ייקבע באמצעות שיטת שולצה. למידע נוסף, ראו את דפי ההצבעה הרשמיים.

למידע נוסף, ראו:
 * הבחירות לחבר הנאמנים, 2008
 * המועמדים
 * שיטת שולצה